ปวดใต้สะดือแล้วลามมารอบๆท้องเริ่มจากทางขวาวนไปจนรอบๆท้องไม่ทราบว่าเป็นอะไรคะ?
สวัสดีค่ะ อาการปวดท้องที่รอบสะดือ และปวดร้าวมาที่ท้องน้อยด้านขวาถ้ามีอาการไข้ มีอาการคลื่นไส้อาเจียน แนะนำให้รีบไปพบแพทย์ค่ะ เพราะอาจจะมีปัญหาเรื่องไส้ติ่งอักเสบได้ค่ะ เป็นภาวะเร่งด่วนต้องได้รับการผ่าตัดค่ะแต่ในผู้หญิงเราต้องคิดถึงภาวะอื่นด้วยค่ะ เช่น ถ้ามีปัญหาประจำเดือนขาด ให้รีบตรวจการตั้งครรภ์ ถ้าไม่มีการตั้งครรภ์ แต่มีตกขาวสีผิดปกติ เช่น เขียว เหลือง อาจจะติดเชื้อในอุ้งเชิงกรานค่ะ ต้องตรวจภายใน หรือ เอาตกขาวไปตรวจ และเริ่มยาฆ่าเชื้อค่ะแต่ถ้ามีการตั้งครรภ์อาจจะมีปัญหาเรื่องการตั้งครรภ์นอกมดลูก ถือเป็นภาวะเร่งด่วนเช่นกันค่ะ ต้องรีบพบแพทย์ค่ะหรืออาจจะมีการติดเชื้อทางเดินปัสสาวะ หรือมีนิ่วในทางเดินปัสสาวะทำให้มีอาการปวดร้าวได้ค่ะดังนั้นในกรณีของคุณแนะนำให้รีบพบแพทย์โดยด่วนค่ะ